section_heading: Operativna razina
paragraph_text: Operativno umijeće je vještina uporabe vojnih snaga radi postizanja strateških ciljeva planiranjem, organizacijom, objedinjavanjem snaga i vođenjem pohoda i operacija većih razmjera. Operativnim umijećem se koriste zapovjednici operativne razine i njihovi stožeri pri izradi ostvarivih planova koji povezuju i integriraju vojne operacije tako da one doprinose ostvarenju zadanog strateškog cilja.